|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 6446 Αθήνα, 19/01/2022

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την αμέριστη συμπαράστασή του στον δίκαιο αγώνα των εργαζομένων στο ξενοδοχείο HILTON για την διασφάλιση των θέσεων εργασίας και των δικαιωμάτων τους.

Μετά την αιφνιδιαστική κίνηση της διοίκησης του ξενοδοχείου να ενημερώσει τους εργαζόμενους πως το ξενοδοχείο κλείνει την 1η Φεβρουαρίου για 3 χρόνια, ένας αγώνας ξεκινάει ενάντια στην διάθεση της επιχείρησης να απαλλαγεί από το υπάρχων προσωπικό, και με το πρόσχημα της ανακαίνισης, να το αντικαταστήσει με φτηνό εργατικό δυναμικό από γραφεία ενοικιάσεως εργαζομένων.

Καλούμε την εταιρεία να αρχίσει άμεσα διαβούλευση με το σωματείο των εργαζομένων και δηλώνουμε κατηγορηματικά ότι θα είμαστε στο πλευρό των συναδέλφων με όλες μας τις δυνάμεις. Προς τούτο καλούμε όλους τους εργαζόμενους και τα σωματεία μέλη μας να δείξουμε έμπρακτα την συμπαράστασή μας συμμετέχοντας στην κινητοποίηση έξω από το Υπουργείο Εργασίας, την Παρασκευή 21 Ιανουαρίου 2022 στις 13.00 μ.μ.

**Το Δ.Σ.**